b'\n_START_ARTICLE_\nKoda\xc5\xa1im\n_START_PARAGRAPH_\nKoda\xc5\xa1im (hebrejsko \xd7\xa7\xd7\x93\xd7\xa9\xd7\x99\xd7\x9d\xe2\x80\x8e, Svetinje) je peti od \xc5\xa1estih glavnih delov (redov)  Mi\xc5\xa1ne, Tosefte in Talmuda, ki obravnava predvsem obredje v jeruzalemskem templju, njegovo vzdr\xc5\xbeevanje in organizacijo, korbanot ali svete daritve in druge s tem povezane zadeve, med njimi ko\xc5\xa1er klanje \xc5\xbeivali, ki niso namenjene darovanju.\n_START_SECTION_\nPregled\n_START_PARAGRAPH_\nTa seder (red, del) Mi\xc5\xa1ne se imenuje Koda\xc5\xa1im (svete stvari ali svetinje) zato, ker se ukvarja predvsem  s tempeljskimi zadevami in obrednim klanjem \xc5\xbeivali (\xc5\xa1ehita). Izraz koda\xc5\xa1im se v biblijskem kontekstu uporablja za \xc5\xbertvovanja, tempelj in njegovo  opremo in sve\xc4\x8denike, ki opravljajo dol\xc5\xbenosti in obrede v templju ter svetimi stvarmi, kraji in ljudmi. Naslov Koda\xc5\xa1im je domnevno skraj\xc5\xa1ana oblika izraza Shehitat Kodashim \xe2\x80\x93 klanje svetih \xc5\xbeivali, \xc4\x8deprav se ne ukvarja izklju\xc4\x8dno s tem opravilom._NEWLINE_Obravnava tudi darovanje \xc5\xbeivil, zakone o prina\xc5\xa1anju \xc5\xbertev, na primer darovanje greha (o\xc4\x8di\xc5\xa1\xc4\x8denje) in darovanje krivde in zakone o nezakonitem prisvajanju svete lastnine. V razpravi Middot opisuje Drugi tempelj, v razpravi Tamid obrede in  pravila darovanj v Templju, v razpravi Hullin pa obredno klanje \xc5\xbeivali za posvetne namene in zakone o mesu in mesnih izdelkih. Na Hullin se kljub temu, da se ukvarja z bolj  posvetnimi stvarmi, gleda kot na integralni del koncepta svetosti v judaizmu.'